Bulle stel gesoute sakeman aan as uitvoerende hoof | Maroela Media
Alfons Meyer, links, en Willem Strauss, die Blou Bulle Maatskappy (BBM) se uitvoerende hoof en ook die BBRU se president, tydens die bekendmaking van Meyer as die BBM se nuwe uitvoerende hoof. (Foto: GB Jordaan).
Die nuwe uitvoerende hoof van die Blou Bulle Maatskappy (BBM) is 'n relatief onbekende in rugbykringe, maar het al diep spore in die sakewêreld getrap.
In hierdie dae waar letterlik alle nasionale rugbyunies, franchise'e en klub- en provinsiale spanne wêreldwyd finansieel swaar trek, het die BBM klaarblyklik besluit om die klem met die aanstelling van die nuwe uitvoerende hoof eerder op die finansiële aspekte as rugby te laat val.
Alfons Meyer, wat ondermeer tien jaar lank hoof van PwC Consulting Services was en daarna die besturende direkteur van IBM se sake-konsulteringsdienste, is tans 'n nie-uitvoerende direkteur van die First Rand-groep.
Dit is Meyer se sakevernuf wat moontlik die deurslag gegee het in 'n pos wat oënskynlik minder met die rugbysake te doen sal hê.
Meyer bly tans in Mosselbaai, en sal op 1 Januarie as werknemer van die BBM aanmeld waar hy 'n maand met die uittredende uitvoerende hoof Barend van Graan sal saamwerk. Van Graan tree ná 'n verbintenis van 35 jaar by die Blou Bulle en die BBM af.
Grootste geldverlies is as gevolg van lee paviljoene. Geen geld ghoeroe gaan daai deel regmaak nie. Slegs n wenspan kan dit doen. Geen span kan wen as beste spelers nie speel nie. Beste spelers kort egter n goeie afrigter wat in sy speelstyl glo en sy span so kan afrig. Is dit moontlik in SA rugby. Ek glo nie
Biltong · 9 maande gelede
Ekke ruik n muis. Vra my later.
Anton LOMBAARD · 9 maande gelede
Dankie tog van graan is GONE!!! Hierdie nuwe baas het klaar gese die bulle se blommetjie bly!!
Ta-ta Barend,geniet die aftrede.Nou Moet Matfield en Fourie net die leisels vat,Pote voor,Fourie agter met Victor oorhoofs.